Een sterf in botsing met gesteelde bakkie | Maroela Media
Die polisie in die Wes-Kaap is op soek na drie mense wat glo gevlug het nadat 'n bakkie Sondag in die vroeë oggendure teen 'n muur op Calitzdorp vasgery het. 'n 17-jarige seun is in die ongeluk in Voortrekkerweg dood.
Sers. Christopher Spies, polisiewoordvoerder, sê volgens die voorlopige ondersoek was die bakkie op die R62 van Oudtshoorn na Calitzdorp onderweg toe dit die muur getref en omgeslaan het. Die polisie is omstreeks 03:45 na die toneel ontbied.
"Die polisie het die jong man se liggaam by die bakkie aangetref. Hy het verskeie beserings opgedoen en paramedici het hom op die toneel dood verklaar," het Spies gesê.
Verdere ondersoek het gewys dat drie ander insittendes van die toneel gevlug het. Calitzdorp-speurders is steeds op soek na hulle.
"Daar is later vasgestel dat die voertuig aan die plaaslike munisipaliteit behoort. Dit is as gesteel aangemeld en 'n saak van motordiefstal word ondersoek.